Source: http://docplayer.hu/708643-Iv-szekcio-buntetes-vegrehajtasi-tanulmanyok.html
Timestamp: 2018-09-24 00:17:48
Document Index: 17816076

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

IV. SZEKCIÓ Büntetés-végrehajtási tanulmányok - PDF
IV. SZEKCIÓ Büntetés-végrehajtási tanulmányok
Download "IV. SZEKCIÓ Büntetés-végrehajtási tanulmányok"
Irén Szekeres
1 TARTALOM Előszó 5 I. SZEKCIÓ Büntetőjogi tanulmányok KÉMÉNDI KONRÁD A folytatólagosság eltérő értelmezései a gyakorlatban GRÓSZ ANITA A rablás rendbeliségének megítélése a bírósági gyakorlatra is tekintettel LÁRIS LILIÁNA Időszerű büntetőjogi kérdések a költségvetést károsító új bűncselekmények kapcsán: dióhéjban az európai csalásokról II. SZEKCIÓ Büntetőeljárási tanulmányok SZTANCS EDIT A törvényes vád mint a büntetőeljárás elengedhetetlen feltétele DRÁVECZ PÉTER HAVRÁN ÁKOS A felek általi kikérdezés létjogosultsága és gyakorlati nehézségei BEJCZI ALEXA Az érintett hozzájárulása nélkül készített kép- és hangfelvételek bizonyítékként történő felhasználhatósága a büntetőeljárásban III. SZEKCIÓ Kriminalisztikai tanulmányok HARMATI JUDIT Az Európai Közösség pénzügyi érdekeinek megsértése KOVÁCS MIHÁLY A számítástechnikai rendszer és adatok elleni bűncselekmények a városi ügyészség gyakorlatában 61 69
2 FEJES ERIK A szakértő igénybevételének indokoltsága a nyomozás során 79 IV. SZEKCIÓ Büntetés-végrehajtási tanulmányok EGEDI ANITA A büntetés-végrehajtás társadalmi ellenőrzésének kérdései 85 KONCSEK KORNÉL A közérdekű munka büntetés-végrehajtásának aktuális kérdései PORPÁCZY ÁGNES A fiatalkorúak speciális helyzete a hazai büntetés-végrehajtásban különös tekintettel a reszocializációs tevékenységre V. SZEKCIÓ Közérdekvédelmi tanulmányok TISZA TAMÁS A közúti közlekedés szabályainak megsértéséért való közigazgatási felelősség egyes elméleti kérdéseiről különös tekintettel a felelősség büntetőjogi kapcsolataira SZABÓ ERVIN Központosítás a területi közigazgatásban, avagy célkitűzések és eredmények az ügyfélbarát és hatékony közigazgatás érdekében BÁNYAI KRISZTINA A Ptk. szomszédjogi szabályainak alkalmazhatósága, mint a levegővédelem jogi eszköze VI. SZEKCIÓ Nemzetközi szekció a gyűlölet-bűncselekményekről UTASI JUDIT A gyűlölet-bűncselekményekről 131
3 Előszó A Legfőbb Ügyészség Személyügyi, Továbbképzési és Igazgatási Főosztálya idén 110 ügyészségi szakember részvételével, 22. alkalommal szervezett szakmai tudományos tanácskozást. Az évente megrendezett jeles eseménnyel fórumot biztosítunk a kollégák által folytatott tudományos igényű munkák előadására és az ügyészségi jogalkalmazás egységét szolgáló vitákra. A Balatonlellén, október én megrendezett konferencia célja a hagyományoknak megfelelően most is az volt, hogy az ügyészek, ügyészségi titkárok, ügyészségi fogalmazók, valamint az OKRI kutatói a kétnapos rendezvényen munkájuk eredményeit széles körben megismertessék, tapasztalatokat és véleményt cseréljenek. A konferencia több szempontból is újdonsággal szolgált. A hagyományosan népszerű témák a büntetőjog, a büntetőeljárás, a büntetés-végrehajtás és törvényességi felügyelet, valamint a közérdekvédelem időszerű kérdései mellett az ügyészi nyomozások szempontjából kiemelkedő jelentőséggel bíró kriminalisztikai kérdések témakörét a konferencia történetében először hagyományteremtően önálló szekció tárgyalta. A konferencia példamutató kezdeményezése volt a nemzetközi szekción belül, a gyűlölet-bűncselekmények elleni harc témakörében, a magyar, a horvát és a lengyel ügyészek részéről elhangzott előadásokat követő disputa, amelyben már a rangos zsűri, az Európai Biztonsági és Együttműködési Szervezet (röviden EBESZ, angolul Organization for Security and Co-operation in Europe, OSCE) munkatársai is kifejtették álláspontjukat és kifejezték együttműködési készségüket a térség államaival. (Az eredeti elképzelések szerint ebben a szekcióban a Visegrádi Négyek országai vettek volna részt, de a meghívottak közül a csehek és a szlovákok sajnos lemondták szereplésüket, így a szervezők a V4- ektől függetlenül Horvátország Legfőbb Ügyészsége küldöttségét hívták meg. A résztvevőket minden tekintetben a legnagyobb elismerés illeti. Az elhangzott előadások összesen 94 színvonalasak voltak, nagy szakmai felkészültséget és a hivatás iránti mély elkötelezettséget tükröztek. A hat szekció elnökségét alkotó vezető beosztású, nagy tapasztalattal és nem különben kiváló pedagógusi érzékkel rendelkező ügyészek munkája, türelme és az előadóknak nyújtott támogatása elismerést érdemel. Az ő biztatásuknak köszönhető, hogy a legkiválóbb teljesítményt nyújtott előadók munkájukat írásos formára átdogozták, és ebben a kötetben közreadják. 5
4 Végezetül Legfőbb Ügyész Úrnak és az Ügyészek Országos Egyesületének kívánok köszönetet mondani a támogatásukért, amely nélkül e válogatás nem jelenhetett volna meg. Az Ügyészek Lapja és a Legfőbb Ügyészség közötti együttműködés reményeink szerint töretlen marad, és az évente megjelenő konferencia-válogatás évről-évre híven tükrözi majd az ügyészséget érintő legfontosabb kérdéseket és megoldandó feladatokat. Fogadja szeretettel a Kedves Olvasó! Kívánom, hogy a befektetett munka és fáradozás hozza meg a gyümölcsét! Budapest, 2011 decembere Dr. Lajtár István főosztályvezető ügyész 6
5 I. SZEKCIÓ Büntetőjogi tanulmányok II. SZEKCIÓ Büntetőeljárási tanulmányok III. SZEKCIÓ Kriminalisztikai tanulmányok IV. SZEKCIÓ Büntetés-végrehajtási tanulmányok V. SZEKCIÓ Közérdekvédelmi tanulmányok VI. SZEKCIÓ Nemzetközi szekció a gyűlölet-bűncselekményekről
7 KÉMÉNDI KONRÁD 1 A folytatólagosság eltérő értelmezései a gyakorlatban Egyetemi tanulmányaim alatt, majd azt követően is azt gondoltam, hogy a folytatólagosság kérdése olyan témakör, melyben sok újdonság, illetve bizonytalanság nincs, tekintettel arra, hogy a Btk. 12. (2) bekezdése azon rendkívül kevés rendelkezés közé tartozik, mely a közlönyállapottól kezdődően változatlan, a jogalkotó ehhez a rendelkezéshez az eddig eltelt 33 év alatt nem nyúlt hozzá. Ezen túlmenően tudjuk azt is, hogy maga a folytatólagosság intézménye valójában nem jogalkotói döntés volt, hanem ezt a fogalmat a bírói gyakorlat alakította ki és alkalmazta még törvénybe foglalása előtt. A bírói gyakorlat azért alakította ki a folytatólagosság jogintézményét, mert az így elkövetett cselekmény mindenki a sértett, az elkövető és a társadalom számára valójában egy cselekménynek tekinthető, így érthetetlen lenne mindenki számára, hogy miért több bűncselekmény elkövetése miatt kerül felelősségre vonásra az elkövető. A Btk. 12. (2) bekezdése azt mondja ki, hogy nem bűnhalmazat, hanem folytatólagosan elkövetett bűncselekmény az, ha az elkövető ugyanolyan bűncselekményt, egységes elhatározással, azonos sértett sérelmére, rövid időközökben többször követ el. A folytatólagos elkövetés megállapításának ezek szerint négy együttes feltétele van: 1. ugyanolyan bűncselekmény; 2. ugyanaz a sértett; 3. egységes akaratelhatározás az elkövető részéről; 4. rövid időköz. Az ugyanolyan cselekmény értelmezése nem okoz gondot a gyakorlatban. Töretlen és egységesen érvényesül az az elv, hogy az üzletszerűséghez megkövetelt hasonló cselekmény fogalmánál ez a fogalom szűkebb, csak az ugyanazon tényállás alá tartozó cselekmények vonhatók a folytatólagosság egységébe, azaz lopás csak lopással, csalással vagy más bűncselekménnyel nem. Töretlenül érvényesül az az elv is, hogy az egyes lopások minősítése a folytatólagosság megállapítását nem érinti, azaz a törvényi feltételek fennállása esetén a lopás bűntette a lopás vétségével folytatólagos bűncselekményt valósíthat meg. A sértett fogalmával már többször kellett foglalkoznia a Legfelsőbb Bíróságnak, és végül a 43/2007. BK véleményben összegezte álláspontját. Eszerint a sértett értelmezésekor a Be. fogalomrendszerét kell használni, és ez alapján kell megállapítani, hogy a bűncselekményeknek ugyanaz a jogi vagy természetes személy-e a sértettje vagy nem. A nagyobb gondot értelemszerűen a jogi személy megítélése jelenti abban az esetben, ha a jogi személynek egyébként jogi személyiséggel nem 1 Kéméndi K., ügyészségi titkár, Pécsi Városi Ügyészség 9
8 I. SZEKCIÓ BÜNTETŐJOGI TANULMÁNYOK rendelkező, de elkülönült vagyonnal rendelkező egységeik sérelmére történik a bűncselekmény elkövetése. A Legfelsőbb Bíróság hivatkozott véleményében kimondta, hogy a sértett azonossága vagy különbözősége a folytatólagosság törvényi egységének a meghatározása szempontjából az elkövető tudatától merőben független tárgyi ismérv. A cselekmény véghezviteli magatartásának kifejtése időpontjában az elkövető tudatának nem kell átfognia a sértett személyét, azt, hogy egy vagy több természetes vagy jogi személy érdekkörét sértette-e, mint ahogyan annak sincs jelentősége, hogy az elkövető tudta-e, hogy a tulajdon, a birtok, a használat vagy egyéb jogosítvány tekintetében sértette vagy veszélyeztette-e a sértett(ek) érdekkörét. Azaz ebben az esetben is megállapítható a folytatólagosság körülménye, és sértettnek a jogi személyt kell tekinteni. Magának a sértettnek a fogalmát némiképpen kiterjesztően értelmezte a Legfelsőbb bíróság, amikor a BH számú eseti döntésben kifejtette, hogy a magánokirat-hamisítási cselekményeket a folytatólagosság törvényi egységébe kell vonni, ha azokat a terhelt ugyanazon célból és azonos sértett megtévesztésére történt felhasználással valósítja meg, annak ellenére, hogy a jogirodalmi álláspont általánosan az, hogy a magánokirat-hamisítás vétségének nincs sértettje. A folytatólagosság gyakorlati alkalmazása kapcsán már nehezebben meghatározható és megfogható a harmadik feltétel, az egységes akaratelhatározás az elkövető részéről. Ennek értelmezéséhez igazán a törvényhez fűzött kommentár sem nyújt túl nagy segítséget, mindössze azt mondja ki, hogy az egységes elhatározás a folytatólagosság szubjektív eleme. Ez nem jelenti azt, hogy a terheltnek már eleve több ugyanolyan bűncselekmény elkövetését kell elhatároznia, hanem az vizsgálandó, hogy a cselekmények azonos indítékból fakadtak-e. E körben tehát a bűncselekmény alanyi oldali elemei közül a célzat és a motívum értékelése után lehet eldönteni, hogy a törvényi egység megvalósult-e. A gyakorlatban ez oda vezetett, hogy véleményem szerint a bíróságok ezt a követelményt szinte teljesen figyelmen kívül hagyják, és a másik három feltétel megvalósulása esetén megállapítják a folytatólagos elkövetést. Való igaz, hogy rendkívül nehéz az elkövető tudattartamának a bizonyítása, de az is nehezen elképzelhető, hogy ha az elkövető hétfőn lop élelmiszert az egyik boltban, kedden egy másikban, majd szerdán egy harmadikban, mígnem csütörtökön ugyanott követi el a lopást, ahol hétfőn, akkor ez utóbbi cselekménye a hétfői bűncselekményével egységes elhatározásból eredne, és így a folytatólagosság körébe lehetne vonni. Általános tapasztalatom azonban az, hogy a bíróságok ebben az esetben megállapítják a folytatólagos elkövetést. A folytatólagosság megállapításának negyedik feltétele a rövid időköz. A bűncselekmények nagy többségében ennek a megítélése nem okoz különösebb gondot, azonban abban az esetben már problémák jelentkeznek, ha a bűncselekményt az elkövető akaratán, tudatán kívül eső körülmények miatt csak bizonyos időközönként lehet elkövetni: pl. adócsalás, vagy a számvitel rendjének a megsértése. 10
9 KÉMÉNDI KONRÁD Arra vonatkozóan, hogy egyes bűncselekményeknél mi minősül rövid időköznek, a kommentár sem szolgál túl nagy segítségül, hiszen mindössze annyit mond, hogy a rövid időközök viszonylag szoros időbeli kapcsolatot jelentenek, így az egyes részcselekmények között akár néhány hónap is eltelhet. Kizárja azonban a folytatólagosságot az a hosszabb időmúlás, amelynek folytán a cselekmények olyan élesen elkülönülnek egymástól, hogy már az egységes akaratelhatározás sem ismerhető fel. Mellékesen jegyzem meg, hogy nem a legcélravezetőbb megoldás, ha egy bizonytalan fogalmat (rövid időköz) egy másik bizonytalan fogalommal (egységes akaratelhatározás) próbálunk meg definiálni, mert ezzel túl nagy segítséget nem nyújtunk a jogalkalmazó részére. A jelenleg töretlenül érvényesülő bírói gyakorlat szerint adócsalás esetén a folytatólagosság megállapítását csak azonos adónemben és több bevallási időszakon keresztül tartja megállapíthatónak. Ez utóbbi feltétel egyértelmű, így ezzel külön nem foglalkozom. Az előző feltétel (azonos adónem) viszont véleményem szerint már nem annyira egyértelmű. Ha megnézzük a folytatólagosság előbbiekben részletezett követelményeit, akkor azt láthatjuk, hogy a különböző adónemek vonatkozásában valamennyi feltétel akár egy bevallási időszakon belül is megvalósul. Az elkövető ugyanazt a bűncselekményt követi el, hiszen az adócsalás megvalósulása szempontjából teljesen mindegy, hogy az elkövető társasági adó, általános forgalmi adó, vagy személyi jövedelemadó szempontjából téveszti meg a hatóságot. Nem vitathatóan ugyanaz a bűncselekményének a sértettje is, mégpedig a Magyar Állam. Álláspontom szerint ebből a szempontból teljesen mindegy, hogy az adó éppen az államháztartás melyik alrendszerében nem került befizetésre. Az ellenkező álláspont elfogadása esetén azt mondanánk ki, hogy a betöréses lopásnál nem mindegy, hogy az elkövető mit tulajdonít el a konyhából és mit a nappaliból, és ettől a körülménytől függően minősülne az elkövető cselekménye többrendbeli lopás bűncselekményének. Véleményem szerint nincs dogmatikai akadálya annak, hogy az elkövető cselekményét különböző adónemek esetén is a folytatólagosság körébe vonjuk. Különösen nem indokolt a cselekmények többrendbeli cselekményként történő értékelése, ha visszanyúlunk a folytatólagosság kiinduló pontjához, azaz ahhoz, hogy az elkövető és a külvilág számára is egy bűncselekménynek tűnik az eset, ezért teremtette meg a bírói gyakorlat, majd annak alapján a jogalkotó a folytatólagosságot, mint egységteremtő tényezőt. Példaként is mondhatnánk, hogy egy gazdasági társaság a könyvelésébe beállított valótlan tartalmú számlával csökkenti általános forgalmi adó befizetési kötelezettségét, de ezzel párhuzamosan szükségszerűen csökkenti a társasági adófizetési kötelezettségét, és adott esetben a különadó fizetési kötelezettségét is. Az elkövető egy cselekményt hajt végre, ugyanaz a cselekménynek a sértettje is, mégis három rendbeli bűncselekmény elkövetése miatt kerül az elkövető felelősségre vonásra ahelyett, hogy a különböző adónemekben okozott adóbevétel-kiesést egybeszámítanánk, mintegy quasi folytatólagos elkövetés, és ennek alapján kerülne sor a büntetőjogi felelősségre vonásra. 11
10 I. SZEKCIÓ BÜNTETŐJOGI TANULMÁNYOK A folytatólagosság megállapításának következő problematikáját jelenti, amikor a sorozatban lévő bűncselekmények között előfordul egy-egy szabálysértés, vagy pl. adócsalás esetén (aminek nincs szabálysértési alakzata) egy Ft-ot el nem érő értékű elkövetés. A probléma megoldására több megoldás található: Az egyik álláspont szerint, mereven ragaszkodva a Btk. 12. (2) bekezdéséhez azaz folytatólagosan elkövetett bűncselekmény az, ha az elkövető ugyanolyan bűncselekményt, egységes elhatározással, azonos sértett sérelmére, rövid időközökben többször követ el, az elkövetőnek csak azok a cselekményei tartozhatnak a folytatólagosság egységébe, melyek külön-külön is bűncselekményt valósítanak meg, azaz a szabálysértések és a Ft értéket el nem érő adócsalást eredményező magtartások figyelmen kívül maradnak. Dogmatikailag kétségkívül könnyen indokolható, illetve védhető ez az álláspont, hiszen a jogalkotó döntése szerint a Ft értéket el nem érő adócsalás bűncselekményt nem valósít meg, a Btk. 12. (2) bekezdése pedig bűncselekmények elkövetése esetén biztosítja a folytatólagosság megállapításának lehetőségét. A két rendelkezés egybevetése esetén egyértelműen megállapítható, hogy a Ft értéket el nem érő adócsalások nem képezhetik a törvényi egység részét. Ennek a felfogásnak a gyengeségét, illetve problémáját véleményem szerint az adja, hogy az a körülmény, hogy ki, milyen időszakonként köteles az adóbevallási kötelezettségét teljesíteni, valójában egy technikai kérdés, mely a büntetőjog szempontjából fontos akarati, tudati elemektől, illetve a társadalomra veszélyességtől teljes mértékben független. Az értelmezés eredményeként előállhat egy olyan szélsőséges helyzet, hogy amennyiben az elkövető pl. havi általános forgalmi adó bevallásra köteles adóalany és egy éven keresztül nem tesz eleget adóbevallási kötelezettségének, de havi adófizetési kötelezettsége csak Ft, úgy bűncselekményt egyáltalán nem valósít meg. Azonban, ha ugyanez az ember éves általános forgalmi adó bevallásra köteles személy lenne, akkor a bevallási időszakban, ugyanolyan feltételek mellett Ft adófizetési kötelezettsége keletkezik, ekként cselekménye megvalósítja a Btk (1) bekezdésébe ütköző, de (2) bekezdés szerint minősülő és büntetendő, az adóbevételt nagyobb mértékben csökkentő adócsalás bűntettét, mely bűncselekmény 3 évig terjedő szabadságvesztéssel büntetendő. Azaz merőben eltérő következményekkel jár az elkövető cselekménye, függetlenül attól, hogy szándéka mindkét esetben ugyanarra irányul, azaz az adóbevételt kívánja csökkenteni, és társadalomra veszélyesség tekintetében sincs különbség cselekményei között, hiszen mindkét esetben a cselekményt egy éven keresztül valósította meg. Sőt a havi bevallásra köteles elkövető cselekménye még talán veszélyesebb is a társadalomra, hiszen az ő esetében minden hónapban meg kell tévesztenie az adóhatóságot, míg a másik esetben csak egyetlen alkalommal. A jelenlegi bírói gyakorlat mégis ez utóbbi cselekményt tekintené bűncselekménynek, míg az előbbit büntetlenül hagyná. 12
11 KÉMÉNDI KONRÁD A másik álláspont szerint, amennyiben az elkövető huzamosabb időn keresztül végez adócsaló tevékenységet, és az időszakon belüli bevallási időszakokban vannak időszakok, amikor cselekménye nem éri el a bűncselekmény értékhatárát, úgy ezen cselekményei is a folytatólagosság egységébe számítanak. Vagyis az előző példánál maradva, az elkövető függetlenül attól, hogy éves, vagy havi áfabevalló, mindkét esetben ugyanazon bűncselekmény elkövetése miatt kerülne felelősségre vonásra. Azaz mindkét esetben megvalósítaná az elkövető a Btk (1) bekezdésébe ütköző, de (2) bekezdés szerint minősülő és büntetendő, az adóbevételt nagyobb mértékben csökkentő adócsalás bűntettét, tekintettel arra, hogy az adóbevétel csökkenése mindekét esetben ugyanannyi, Ft. Ez az értelmezés nagyobb hangsúlyt fektet az elkövető szándékára és a társadalomra veszélyességre. Ebből a szempontból talán igazságosabbnak is lehet tekinteni, hiszen nem az elkövető akaratától, szándékától független technikai részletkérdésekre bízza a büntetőjogi felelősségre vonást, hanem arra, hogy az elkövető szándéka mire irányult. Az elmélet egyik hátulütőjét a dogmatika jelenti. A folytatólagosság ilyenfajta értelmezése nyilvánvalóan az előző pontban hivatkozott, a Btk. 12. (2) bekezdésében meghatározott folytatólagosság definíció kiterjesztő értelmezését jelenti, hiszen olyan cselekményeket is a folytatólagosság egységébe von, melyek önmagukban bűncselekményt nem valósítanak meg. Az elmélet hívei e támadás kivédése érdekében szoktak hivatkozni arra, hogy tekintsük ebben az esetben az adócsalást úgy, mint egy többmozzanatú bűncselekményt, melynek a bűncselekményi értékhatárt el nem érő részei részcselekménynek és nem részbűncselekménynek számítanak. A Legfelsőbb Bíróság korábbi gyakorlatában fellelhető volt hasonló elgondolás és értelmezés, igaz nem az adócsalás, hanem a vagyon elleni bűncselekmények körében. A Legfelsőbb Bíróság a már hivatkozott BH számú egyedi döntésében kifejtette, hogy ha a folytatólagosság törvényi feltételei fennállnak, a szabálysértési értékre elkövetett egyes részcselekmények összességükben bűncselekményként értékelhetőek. A Legfelsőbb Bíróság a konkrét ügyben védői felülvizsgálati kérelem folyamán járt el. A védő beadványában éppen arra hivatkozott, hogy a vagyon elleni bűncselekményt megvalósító részcselekmények nem vonhatóak a folytatólagosság egységébe, miután az egyes részcselekményekkel okozott kár a szabálysértési értékhatárt nem haladja meg. A Legfelsőbb Bíróság a védő érvelését nem fogadta el és kimondta, hogy töretlen a bírói gyakorlat abban, hogy a vagyon elleni bűncselekmények részcselekményei az értékhatártól függetlenül egységbe vonandóak. A Legfelsőbb Bíróság felülvizsgálati tanácsa kifejezetten hangsúlyozta, hogy a folytatólagosság törvényi egységének a megvalósulása szempontjából nincs jelentősége annak, hogy az elkövető az egyes részcselekményeket milyen elkövetési értékre nézve valósította meg. A Legfelsőbb Bíróság a BH számú eseti döntésében a korábbi álláspontjánál tovább is ment; kifejtette, hogy egyéb törvényi feltételek megléte esetén a folytatólagosság egységébe vonhatók a jövedéki orgazdaság törvényi tényállását 13
12 I. SZEKCIÓ BÜNTETŐJOGI TANULMÁNYOK megvalósító, de a bűncselekményként értékeléséhez szükséges értékhatárt el nem érő részcselekmények. A határozat indoklásában a Legfelsőbb Bíróság kifejtette, hogy a Btk. 12. (2) bekezdése szerint folytatólagosan elkövetett a bűncselekmény, ha az elkövető ugyanolyan bűncselekményt egységes elhatározással, azonos sértett sérelmére, rövid időközökben, többször követ el. Ha tehát az elkövető az ugyanolyan (ekként szükségszerűen azonos jogi tárgyat sértő) bűncselekményének, egységes akaratelhatározásból, rövid időközökben, többször történt elkövetése fennáll, a törvényi egység megállapításának nincs akadálya, mivel az azonos társadalmi érdek (a jövedéki terméket terhelő és állami monopóliumon alapuló jövedéki adó bevételéhez fűződő társadalmi érdek) sérelme folytán a bűncselekmény azonos sértett sérelmére megvalósultnak tekintendő. A Legfelsőbb Bíróság iránymutatásának megfelelően (BH ) állandósult ítélkezési gyakorlat szerint, ha a folytatólagosság törvényi feltételei fennállnak, a szabálysértési értékre elkövetett egyes részcselekmények összességükben bűncselekményként értékelhetők. A konkrét egyedi ügyben a Legfelsőbb Bíróság álláspontja szerint a terhelt egyik cselekménye ilyen részcselekménynek tekintendő, függetlenül attól, hogy a jövedéki orgazdaságnak nincs szabálysértési alakzata. Azaz ebben a határozatban a Legfelsőbb Bíróság azt mondta ki, hogy azok a cselekmények, melyek bűncselekménnyé válásához meghatározott értékhatárt el kell érni, az egyéb törvényi feltételek fennállása esetén az ezt az értékhatárt el nem érő részcselekményei is a folytatólagosság egységébe vonhatók, és egységesen kell elbírálni. Igaz, a Legfelsőbb Bíróság a 87/2010. BK véleményében a BH számú eseti döntésében kifejtetteket nem tartotta fenn. Álláspontja szerint a folytatólagos elkövetés megállapítására szabálysértések esetén nincs törvényes alap, továbbá a folytatólagosság törvényi fogalmából következően bűncselekmény és szabálysértés folytatólagos egységet nem alkothatnak. Azonban ez a BK vélemény kifejezetten a január 1-jén hatályba lépett, a Btké. 28. (2) bekezdésének szabályához kötődik, mely a tulajdon elleni szabálysértések érték-egybefoglalásáról szól, így álláspontom szerint az adócsalás vonatkozásában nem irányadó, figyelemmel arra, hogy az adócsalás nem vagyon elleni, hanem pénzügyi bűncselekmény, illetve a BK vélemény nem tér ki azokra az esetekre, amikor az adott bűncselekménynek nincs szabálysértési alakzata. A 87/2010. BK vélemény kapcsán talán elmondható, hogy az érték-egybefoglalás és folytatólagosság ilyen értelmezése egyértelműen szembemegy a jogalkotói szándékkal. A jogalkotó kifejezetten abból a célból iktatta törvénybe az értékegybefoglalás szabályát, hogy az egyébként szabálysértést jelentő cselekmények is, ha összességében elérik a bűncselekményi értékhatárt, minden egyéb körülménytől függetlenül bűncselekménynek minősüljenek. Ezzel szemben a Legfelsőbb Bíróság azt mondta ki, hogy ha az elkövető elkövet két bűncselekményt és egy szabálysértést, akkor a szabálysértést nem emeljük bűncselekményi szintre. 14
13 KÉMÉNDI KONRÁD Az értelmezés dogmatikai szempontból kifogástalan, azonban rendszertani szempontból, valamint a jogalkotó szándékának szempontjából életidegen. Magam részéről az adócsalás vonatkozásában továbbra is a 87/2010. BK vélemény előtt kialakult gyakorlatot és értelmezést tartom követendőnek és elfogadhatónak. A büntetőjog számára mindig is az elkövető akarata, szándéka bírt fokozottabb jelentőséggel, melyhez társult még a cselekmény társadalomra veszélyessége. Önmagában az a körülmény, hogy technikai kérdések miatt az elkövető a cselekményt nem egyben, hanem részletekben hajtja végre, sem a szándékát, sem cselekményének társadalomra veszélyességét nem érinti. Ezzel az értelmezéssel álláspontom szerint közelebb kerülünk az elkövető és cselekménye társadalomra veszélyességének igazságosabb megítéléséhez. A költségvetés, illetve az egész társadalom szempontjából de az elkövető szándéka, akarata szempontjából vizsgálva is teljesen mindegy, hogy az adóbevétel csökkenését több kisebb részletben vagy egy nagyobb összegben valósítja meg az elkövető. A bírói gyakorlat mégis jelentős különbséget tesz a cselekmények között, méghozzá hangsúlyozni kívánom, hogy mindezektől független technikai kérdések alapján. A folytatólagosság negyedik kérdésköre a rövid időköz. Ez, mint korábban már említettem, azoknál a bűncselekményeknél érdekes, ahol a bűncselekmény jellegéből fakadóan csak bizonyos időközönként követhető el. Ha maradunk az adócsalásnál, akkor azt az általános bírói gyakorlatot találjuk, hogy egy éven belül aggálymentesen megállapítják a folytatólagos elkövetést, míg egy éven túl kizárt a folytatólagosság megállapítása. Ezt az értelmezést támogatja illetve fogadja el a Legfőbb Ügyészség Kiemelt Ügyek Főosztálya KF.4371/2009/6-I. számú iránymutatása. Ez az iránymutatás hangsúlyozza, hogy az adócsalás rendbeliségének megállapításánál elsődlegesen nem annak van jelentősége, hogy az elkövetés egymást követő adóbevallási időszakokon át történik, hanem annak, hogy a folytatólagosság törvényi feltételei a több egymás után következő adóbevallási időszakot érintő elkövetés során fennállnak-e. Az adóigazgatási szabályokban meghatározott bevallási időszak miatt gyakorlatilag kizárólag évente elkövethető adócsalások (társasági adó, személyi jövedelemadó) minősítése során is ezt kell figyelembe venni. Az adócsalással kapcsolatos vizsgálatok során a Legfőbb Ügyészség arra a következtetésre jutott, hogy azokban az adónemekben, amelyekben az adóbevallási kötelezettség évente áll fenn, mellőzni kell a folytatólagos elkövetés megállapítását. Sőt, az ítélkezési gyakorlat abban is egységes, hogy az elkövetési magatartások közötti fél évet meghaladó időtartam már nem teszi lehetővé a folytatólagosság megállapítását. Az iránymutatás azt is kimondja, hogy amennyiben pedig az eljáró bíróságok egy évhez közeli időtartamot, rövid időközként értékelve megállapítják a folytatólagosságot, úgy a határozat ellen fellebbezést kell bejelenteni. Ezzel a meghatározással önmagában nincs problémám, valóban könnyen elfogadható az, hogy egy éves időtartam már túl hosszú a folytatólagosság megállapításához, még ha egy kicsit önkényesnek is tűnik ez a magállapítás. Az egy éves 15
14 I. SZEKCIÓ BÜNTETŐJOGI TANULMÁNYOK időtartammal mint a folytatólagosság megállapítását kizáró időtartammal kapcsolatban az a probléma, hogy akkor viszont ezt kezeljük mindenhol egységesen. Belovics Ervin szerint minden lehetséges alkalommal nem lehet ugyanannak a büntetőjogi fogalomnak eltérő jelentéstartalmat tulajdonítani különböző bűncselekmények esetén. Véleményem szerint különösen igaz ez akkor, ha általános részi fogalomról van szó. Márpedig a gyakorlatban azt látjuk, hogy a számvitel rendje megsértésének bűncselekménye esetén a bírói gyakorlatban töretlenül érvényesül az a szemlélet, hogy a több évet érintő cselekmények a folytatólagosság egységébe tartoznak. Igaz, ekkor sokan azt mondják, hogy azért, mert a számvitel rendje megsértése esetén folyamatosan nem tartja be a számviteli szabályokat az elkövető és ezért indokolt a folytatólagosság megállapítása. Ez a vélekedés véleményem szerint több okból nem fogadható el: Egyrészt a számviteli szabályok jelentős többsége azt a célt szolgálja, hogy az eredmény-kimutatás, illetve a mérleg ellenőrizhető legyen. Ennek érdekében kell folyamatosan könyvet vezetni, a számlákat gyűjteni és megőrizni. A számvitelről szóló évi C. törvény preambuluma úgy fogalmaz, hogy A piacgazdaság működéséhez nélkülözhetetlen, hogy a piac szereplői számára hozzáférhetően, döntéseik megalapozása érdekében mind a vállalkozók, mind a nem nyereségorientált szervezetek, valamint az egyéb gazdálkodást folytató szervezetek vagyoni, pénzügyi és jövedelmi helyzetéről és azok alakulásáról objektív információk álljanak rendelkezésre. E törvény olyan számviteli szabályokat rögzít, amelyek összhangban állnak az Európai Közösségnek e jogterületre vonatkozó irányelveivel, figyelemmel vannak a nemzetközi számviteli elvekre, és amelyek alapján megbízható és valós összképet biztosító tájékoztatás nyújtható e törvény hatálya alá tartozók jövedelemtermelő képességéről, vagyonáról, vagyonának alakulásáról, pénzügyi helyzetéről és jövőbeli terveiről. Ebből is az következik, hogy a lényeg a mérleg, az eredmény-kimutatás. Minden más számviteli szabály csak ezek alapjául szolgál. Márpedig mérleget és eredmény-kimutatást évente kell készíteni a gazdasági társaságnak, azaz a két bűncselekmény elkövetése között szükségszerűen eltelik egy év. Ennek ellenére, a gyakorlat ezen bűncselekmény kapcsán a folytatólagos elkövetést állapítja meg. Másrészt a jogirodalom is oly módon foglal állást, hogy a bűncselekmény rendbelisége a beszámolási időszakok számához igazodik. A csavart az adja, hogy a jogirodalomban általánosan elfogadott álláspont az, hogy több beszámolási időszakot érintő cselekmény valóságos anyagi halmazat megállapítását teszi lehetővé, de nincs akadálya a folytatólagos elkövetés megállapításának sem. Ha az elkövető részéről nézzük, akkor álláspontom szerint a folytatólagosság szempontjából vizsgálva nincs különbség aközött, hogy valaki folyamatosan gyűjti a fiktív számlákat és állítja be a könyvelésébe, nyilvánvalóan abból a célból, hogy adófizetési kötelezettségét csökkentse, vagy folyamatosan nem vezeti a könyvelését. Azonban mindenképpen szükséges lenne az, hogy egységesen ítéljük meg ezeket a cselekményeket, így vagy az adócsalással kapcsolatosan kialakult rendkívül merev gyakorlatot kellene felülvizsgálni, vagy a számvitel rendje megsértésének körében kialakult gyakorlatot. 16
15 GRÓSZ ANITA 1 A rablás rendbeliségének megítélése a bírósági gyakorlatra is tekintettel Bevezetés A vagyon elleni bűncselekmények között sajátos csoportot jelentenek az erőszakos bűncselekmények, amelyek közül a legsúlyosabb és az emberiség történetében a legrégebbi korok óta szankcionált deviáns cselekménye a rablás. A rablás klasszikus bűncselekmény, amelynek a jogalkotó által már a kezdetektől szabatos formában megfogalmazott tényállása a minősítő körülményektől eltekintve az idők folyamán nem sok változáson ment keresztül, ami arra engedhet következtetni, hogy a törvényi tényállás gyakorlati alkalmazása során nem sok olyan probléma, kérdés merült fel, amely értelmezését, adott esetben a tényállás pontosítását igényelte volna. Ám az ítélkezési gyakorlatot tüzetesebben átvizsgálva a rablás kapcsán számos olyan probléma merült fel, amely mind az értelmezés tekintetében, mind az ítélkezési gyakorlat egységesítése érdekében megoldást igényel. Az egyik ilyen kritikus pont a rablás rendbeliségének megítélése. Egység, többség, halmazat A Btk (1) bekezdése értelmében rablást követ el, aki idegen dolgot jogtalan eltulajdonítás végett úgy vesz el mástól, hogy evégből valaki ellen erőszakot, avagy az élet vagy testi épség elleni közvetlen fenyegetést alkalmaz, illetőleg valakit öntudatlan vagy védekezésre képtelen állapotba helyez. A rablás delictum compositum, amelyben a törvényhozó egy vagyon elleni (lopás) és egy személy elleni erőszakos (kényszerítés) bűncselekmény törvényi tényállását vonta össze (egyaránt sérti a vagyoni viszonyokat és személyiségi jogokat), és alkotta meg a rablás összetett törvényi tényállását, mint erőszakos vagyon elleni bűncselekményt. A rablás célzatos bűncselekmény, célja idegen dolog megszerzése, evégett alkalmazza az eszközcselekményt, a kényszerítést. Ezen cél-eszköz viszonyból kifolyólag a befejezett rablási alakzat megállapításához mindkét részcselekmény teljes megvalósulása szükséges. A rablás ezen speciális szerkezetéből fakad, hogy az egység-többség kérdésében általában irányadó, a Legfelsőbb Bíróság Büntető Kollégiumának 128. számú állásfoglalásának (5/2007 BJE hatályon kívül helyezte) felülvizsgálatáról szóló 43/2007 BK véleményben lefektetett rendező elvek sem alkalmazhatóak maradéktalanul a sértetti fogalom-meghatározás 1 Grósz A., ügyészségi fogalmazó, Székesfehérvári Városi Ügyészség 17
16 I. SZEKCIÓ BÜNTETŐJOGI TANULMÁNYOK kapcsán, amit jól szemléltet, hogy ezen kérdés mentén a rendbeliség megítélésében a bírói gyakorlat sem következetes. A 43/2007 BK vélemény értelmében a személyiségi és vagyoni jogokat sértő bűncselekmények esetében kiemelkedő jelentősége van a sértettek számának. Az ítélkezési gyakorlat azt az elvet követi, hogy a több sértett sérelmére ugyanazon, vagy több elkövetési magatartással véghezvitt cselekmény annyi rendbeli bűncselekmény megállapítását eredményezi, ahány sértettet a cselekmény érint. Ugyanakkor a sértett fogalma e meghatározás mentén rablás elkövetése esetén nem olyan egyértelmű. A Legfelsőbb Bíróság több eset kapcsán is kifejtette, hogy sértett az a személy, akivel szemben az elkövető a nála, birtokában lévő dolog megszerzése végett erőszakot, avagy az élet vagy testi épség elleni közvetlen fenyegetést alkalmaz, tehát akivel szemben a rablás teljes törvényi tényállása megvalósul. 2 Rablás esetén a bűncselekmény sajátosságaiból fakadóan gyakran előfordul, hogy az erőszakot, fenyegetést nem a dolog birtokosa, tulajdonosa ellen alkalmazzák (ezt a törvényi tényállás sem követeli meg, valaki ellen erőszakot alkalmaz ), illetve adott esetben ez utóbbiak nincsenek is jelen a bűncselekmény elkövetésekor. Ezekben az esetekben a rablás törvényi tényállása teljes megvalósulásának megítélése jelenhet meg problémaként. Mindezt nézzük meg egy példán keresztül. Az ítéleti tényállás szerint: I. r. H. S., II. r. S. Gy. és V. r. H. J. vádlottak elhatározták, hogy rablási cselekményt hajtanak végre a G.-i Kucorgó elnevezésű italmérő egységben. Ennek érdekben zárást követően fejükre sísapkát húzva, abból a célból, hogy akár erőszak árán is készpénzhez jussanak, behatoltak az italmérő egységbe, amelynek előterében tartózkodott GY. Á. sértett. Gy. Á sértett védelmére kelt a szintén a sörözőben tartózkodó J. G. sértett (aki GY. Á. sértett barátja volt), és akivel az I. r. vádlott dulakodni kezdett egy cm hosszúságú fahusánggal. II. r. vádlott eközben Gy. Á. sértettet az élete illetve testi épsége elleni közvetlen fenyegetéssel arra kényszerítette, hogy feküdjön a földre, majd ragasztószalaggal megkötözte a sértett kezét és lábát. I. r. vádlott a dulakodást követően J. G. sértettet Gy. Á. sértett mellé kényszerítette, és őt is megkötözte. Ezt követően a II. r. vádlott miközben az I. r. vádlott a sértetteket őrizte a helyiségben található és a G. R. Kft. tulajdonát képező játékgépből az abban található Ft bevételt kivette, valamint jogtalan eltulajdonítási céllal magához vette a söröző két napi, összesen Ft összegű bevételét, valamint dohányt és szeszes italt, továbbá Gy. Á. sértett Ft értékű mobiltelefonját, pénztárcáját az abban található Ft készpénzzel, valamint sértett személyi irataival együtt. II. r. vádlott ezen túl is pénzt követelt a sértettektől, majd miután további értékeket nem talált, I. r. vádlottal elmenekültek a helyszínről. Mindeközben V. r. vádlott kint várta vádlott társait, és a bejárat előtt figyelt. 2 BH ; BH ; BH
17 GRÓSZ ANITA Azt megelőzően, hogy megválaszolnám, hogy a városi bíróság hány rendbelinek minősítette a vádlottak cselekményét, vegyünk sorra pár, a bírói gyakorlatot tükröző Bírósági Határozatot (BH), és az abban kifejtett álláspontokat egyéb példákon keresztül. A rendbeliség megállapítása körében nem merül fel probléma akkor, ha egy sértett van, tehát a dolog birtokosa, tulajdonosa ellen kerül sor az erőszak, illetve a kvalifikált fenyegetés alkalmazására. De mi a helyezet, ha a cél és az eszközcselekmény, tehát az elkövetői magatartásokkal érintett alanyok köre elválik egymástól? Például a sértett kivilágítatlan vonaton az éjszakai órákban kénytelen végignézni, hogy a társaságában utazó fiút a vádlottak véresre verik. Ezt követően a vádlottak a sértett mellé ülnek, pénzt kérnek a sértettől azzal, hogy ha a sértett nem teljesíti a kérést, akkor úgy jár majd, mind a barátja. A fenyegetés a sértett akaratának a megtörésére alkalmas volt, elővette a pénzét, amelyet a vádlottak kikaptak a kezéből, majd távoztak a helyszínről. A bíróság a cselekményt egyrendbeli rablás bűntettének minősítette, mivel a rablás törvényi tényállása egy személlyel szemben valósult meg teljes egészében. 3 A Legfelsőbb Bíróság ezen elvet, miszerint a rablás sértettje az a személy, akivel szemben az elkövető a nála, birtokában lévő dolog megszerzése végett erőszakot, avagy az élet vagy testi épség elleni közvetlen fenyegetést alkalmaz, tehát akivel szemben az elkövető a rablás teljes törvényi tényállását megvalósítja, több BHban is kifejtette. 4 A Legfelsőbb Bíróság gyakorlatában szintén problémaként merült fel a közös tulajdonra elkövetett rablás jogi értékelése, aminek kapcsán a bíróságok nem alkalmazták következetesen a fent kifejtetteket. Egy újabb példán keresztül: a vádlottak a nyitott ablakon keresztül a szúnyoghálót kivágva behatoltak a sértettek lakásába. A lakásban otthon tartózkodott az idős házaspár, akinek mind a két tagját bántalmazták az elkövetők, majd a sértettek készpénzét és arany ékszereit jogtalanul eltulajdonítva távoztak a helyszínről. Jelen esetben két személy szenvedte el a vádlottak részéről a bántalmazást, melynek eredményeként az elkövetők közös tulajdonban lévő értékeket tulajdonítottak el. Ennek bírói megítélése kapcsán is találhatunk egymásnak ellentmondó gyakorlatot. A BH szerint a cselekmény kétrendbeli rablásnak minősül, ugyanis mindkét idős sértettel szemben külön-külön erőszakot alkalmaztak. Ugyanakkor a BH szerint a cselekményt egy-rendbeli rablásnak kell minősíteni, mivel az eltulajdonított dolgok a sértettek közös tulajdonát képezik. Ezt arra alapozta a bíróság, hogy a közös tulajdonban lévő dolog elvétele egyrendbeli vagyon elleni bűncselekmény. Adott esetben az indokolás szerint ugyan két személlyel szemben történt erőszak alkalmazása, de csak egy vagyon károsodott, így a rablás törvényi tényállása nem két személlyel, hanem csak egygyel szemben valósult meg. 3 BH BH ; BH és az FBK. 1992/1.; BH
18 I. SZEKCIÓ BÜNTETŐJOGI TANULMÁNYOK Ez utóbbi meghatározás kapcsán a kár indokolásba való beleszövése vethet fel kérdéseket. A rablás törvényi tényállása, mint azt korábban kifejtettem, célzatos bűncselekmény, célja idegen dolog elvétele, ezért a bűncselekmény megvalósulásának quasi ki nem mondott feltétele a kár bekövetkezte, amelynek azonban a többi vagyon elleni bűncselekménnyel szemben nem kell a Ft-os szabálysértési értékhatárt meghaladnia, mert akár 5 Ft elvételével is megvalósul a bűncselekmény. Amint már kifejtettem, a Legfelsőbb Bíróság több eseti döntése kapcsán is arra az álláspontra helyezkedett, hogy a rablás annyi rendbeli bűncselekmény, ahány személlyel szemben erőszakot alkalmaznak azért, hogy a tulajdonukban, birtokukban lévő dolgot jogtalan eltulajdonítás végett elvegyék, tehát ahány személlyel szemben alkalmazott erőszak, kvalifikált fenyegetés útján a jogtalan eltulajdonítás céljából történő elvétel, így a rablás törvényi tényállása teljes egészében megvalósul. Ez a felfogás abból a szempontból sem kifogásolható, hogy a rablás törvényi tényállása nem követeli meg, hogy a dolog birtokosa ellen irányuljon az erőszak (fenyegetés), az irányulhat más jelenlévőre is, idegen dolgot úgy vesz el mástól, hogy evégből valaki ellen erőszakot, avagy az élet vagy testi épség elleni közvetlen fenyegetést alkalmaz. A törvényi tényállást elemezve, értelmezve azt mondhatjuk, hogy az tulajdonképpen két személyt foglal magában. A rablás passzív alanyát, a mást, aki a dolog birtokosa, akitől a dologelvétel, vagy akinek részéről a bűncselekmény hatására dologátadás megtörténik, valamint a valakit, akivel szemben az erőszak alkalmazása történik az elkövető részéről annak érdekében, hogy a számára idegen dolgot jogtalan eltulajdonítás végett megszerezze. A tényállás, annak megfogalmazása ugyanakkor nem követeli meg, hogy a dologbirtokos azonos legyen az erőszak/fenyegetés elszenvedőjével. Ebből a gondolatsorból kiindulva vegyük végig a szóba jöhető eseteket. A) A legegyszerűbb az, amikor az elkövető egy személlyel szemben alkalmaz erőszakot, akitől ennek eredményeképpen a birtokában lévő dolgot megszerzi (1 rb. rablás). A) eset, 1. ábra elkövető erőszak/minősített fenyegetés átadás sértett (dologbirtokos) B) Ehhez képest más, de a törvényi tényállás által megmagyarázható és amelyet BH és a BH is alátámaszt a következő. Elkövető erőszakot alkalmaz B-vel szemben annak érdekében, hogy A értékeit megszerezze, amely erőszak A ellenállását megtöri, és az elkövetőnek a nála lévő értékeket átadja. Az eset a törvényi tényállásba probléma nélkül beilleszthető, hiszen az elkövető valaki (B) ellen erőszakot alkalmaz azért, hogy más (A) értéktárgyait megszerezze (így 20
19 GRÓSZ ANITA ez is 1 rb., B-vel szemben alkalmazott erőszak a büntetéskiszabás körében értékelendő). A Legfelsőbb Bíróság eseti döntései alapján az sem vet fel kérdéseket, amikor az elkövető egy személlyel szemben alkalmaz erőszakot, de tőle több személy tulajdonát képező dolgot vesz el (FBK. 1992/1., BH ). A rablás teljes törvényi tényállása itt is egy személlyel szemben valósul meg maradéktalanul, így az elkövető ezen cselekménye is egy rendbelinek minősül. B) eset, 2. ábra elkövető dologátadás, elvétel erőszak/ fenyegetés dolog birtokosa erőszak elszenvedője megtöri a dologbirtokos ellenállását is C) Kicsit bonyolultabb az az eset, amikor az elkövető egy időben több személlyel szemben alkalmaz erőszakot vagy minősített fenyegetést, és ennek eredményeként egy tulajdonosi érdek sérül. Például: Az elkövető egy pisztollyal bemegy a bankba, ahol 3 alkalmazott és 15 ügyfél tartózkodik. Azzal fenyegetőzve, hogy amennyiben kérésének nem tesznek eleget, mindenkit megöl, a bankban található készpénz átadását követeli az alkalmazottaktól. Ennek hatására követelésének eleget tesznek. A bankban a cselekmény elkövetésekor 18-an tartózkodtak, az elkövető fenyegetése mindenkire egyformán hat, amelynek eredményeként egy jogi személy vagyoni joga sérül. Nyilván nem lehet a cselekményt 18 rendbeli rablásnak minősíteni arra hivatkozással, hogy 18 személlyel szemben történ a minősített fenyegetés alkalmazása, mivel a rablás teljes törvényi tényállása mindössze egyszer valósul meg. Az természetesen más lenne, ha az elkövető, miközben az alkalmazott a pénzt pakolja, mondjuk egy vagy két ügyféltől még pluszban elveszi azok értékeit. Ez esetben a rablás teljes törvényi tényállása többször is megvalósul, így a cselekmény még annyi rendbeli lenne, ahány személytől értékeket vett el az elkövető. C) eset, 3. ábra elkövető erőszak erőszak dologbirtokos dologbirtokos tulajdonos természetes/jogi személy erőszak dologbirtokos átadás 21
20 I. SZEKCIÓ BÜNTETŐJOGI TANULMÁNYOK D) A tanulmány elején említett jogesetre visszatérve, az elkövető két személlyel szemben alkalmazott erőszakot, azonban csak az egyiktől került sor érték elvételére (ami egyébként három tulajdonosi érdeket sértett). Ha ez esetben is abból indulunk ki, hogy a teljes törvényi tényállás hány személlyel szemben valósult meg, akkor a jogerős ítélettel szemben, amely a cselekményt kétrendbelinek minősítette, az elkövető magatartását egyrendbelinek kellene minősíteni, mégpedig az alábbiak miatt. Ha azt vesszük, hogy csak az alkalmazott van jelen, akitől három tulajdonosi körbe tartozó értéket vesz el, a fentebb kifejtettek szerint egyrendbeli a cselekmény. Ehhez jön jelen esetben, hogy a dologelvétel megkönnyítése érdekében a sértett védelmére kelt személlyel szemben is erőszakot alkalmaztak. Ami a fentebb kifejtettek szerint szintén nem eredményez halmazatot, mivel a teljes törvényi tényállás, így az erőszak és dologelvétel is csak egyszer valósul meg maradéktalanul. D) eset, 4. ábra átadás, elvétel mobiltelefon elkövető erőszak dologbirtokos sértett hatás napi bevétel játékgép bevétele erőszak erőszakot elszenvedett sértett A fent kifejtetteket támasztja alá a Fővárosi Bíróság egyik eseti döntése is (utazási irodában két alkalmazottat fenyegettek meg és vitték el a bevételt, valamint a jelen nem lévő irodavezető pénztárcáját a benne található Ft-tal), amikor az alábbiakat fejtette ki: A rablás annyi rendbelinek minősül, ahányszor a teljes törvényi tényállás (erőszak vagy minősített fenyegetés alkalmazása, védekezésre vagy akaratnyilvánításra képtelen állapotba való helyezés, illetőleg az elvétel) megvalósul. Ennél fogva nem eredményez halmazatot sem az egy sértett értéktárgyainak elvétele érdekében több személlyel szemben alkalmazott erőszak vagy fenyegetés, sem az egy személlyel szemben alkalmazott erőszak vagy fenyegetés során több sértett értéktárgyainak elvétele (lásd 5. ábra), valamint a több személlyel szemben alkalmazott erőszak vagy fenyegetés során a jelen nem lévő sértett értéktárgyainak elvétele sem. (A döntés szembehelyezkedik a BH határozattal, ugyanakkor megerősíti a többi meghivatkozott bírósági határozatot.) 22
AZ ÁTENGEDETT DÍJBEVÉTELEKBŐL FINANSZÍROZOTT KÖZSZOLGÁLTATÁSOK ÁLLAMI TÁMOGATÁSI SZEMPONTÚ MEGÍTÉLÉSE
Állami Támogatások Joga 14 (2012/2) 35 40. AZ ÁTENGEDETT DÍJBEVÉTELEKBŐL FINANSZÍROZOTT KÖZSZOLGÁLTATÁSOK ÁLLAMI TÁMOGATÁSI SZEMPONTÚ MEGÍTÉLÉSE GYÜRKÉS ANITA 1 Tárgyszavak: közszolgáltatás, átengedett